**(สำเนา)**

**บันทึกรายงานการประชุมสภาองค์การบริหารส่วนตำบลนาดี**

**สมัยสามัญ สมัยที่ ๑ ประจำปี พ.ศ.๒๕๖๕**

**วันพุธ ที่ ๑๕ เดือนมีนาคม พ.ศ.๒๕๖๕ เวลา ๐๙.๐๐ น.**

**ณ ห้องประชุมองค์การบริหารส่วนตำบลนาดี อำเภอยางตลาด จังหวัดกาฬสินธุ์**

**ผู้มาประชุม**

|  |  |  |  |
| --- | --- | --- | --- |
| ลำดับที่ | ชื่อ-สกุล | ตำแหน่ง | ลายมือชื่อ |
| ๑ | นางสาวแก้วสุดา แก้วโสม | ประธานสภาองค์การบริหารส่วนตำบลนาดี | แก้วสุดา แก้วโสม |
| ๒ | นายทองอาน ภูกิ่งเงิน | รองประธานสภาองค์การบริหารส่วนตำบลนาดี | ทองอาน ภูกิ่งเงิน |
| ๓ | นายคาน โทนาพันธ์ | สมาชิกสภาองค์การบริหารส่วนตำบลนาดี หมู่ที่ ๑ | คาน โทนาพันธ์ |
| ๔ | นายทศพล การเลิศ | สมาชิกสภาองค์การบริหารส่วนตำบลนาดี หมู่ที่ ๒ | ทศพล การเลิศ |
| ๕ | นางสาวนลินี กระภูชัย | สมาชิกสภาองค์การบริหารส่วนตำบลนาดี หมู่ที่ ๓ | นลินี กระภูชัย |
| ๖ | นางสุภาวดี ภูเวียง | สมาชิกสภาองค์การบริหารส่วนตำบลนาดี หมู่ที่ ๔ | สุภาวดี ภูเวียง |
| ๗ | นางสาวโสภา ภูสามี | สมาชิกสภาองค์การบริหารส่วนตำบลนาดี หมู่ที่ ๖ | โสภา ภูสามี |
| ๘ | นางชานิสา บุญเต็ม | สมาชิกสภาองค์การบริหารส่วนตำบลนาดี หมู่ที่ ๘ | ชานิสา บุญเต็ม |
| ๙ | นายเดชชัย ภูลายดอก | เลขานุการสภาองค์การบริหารส่วนตำบลนาดี | เดชชัย ภูลายดอก |

**ผู้ขาดการประชุม**

-

**ผู้ลาการประชุม**

-

**ผู้เข้าร่วมการประชุม**

|  |  |  |  |
| --- | --- | --- | --- |
| ลำดับที่ | ชื่อ-สกุล | ตำแหน่ง | ลายมือชือ |
| ๑ | นายกันต์พงษ์ ภูหวล | นายกองค์การบริหารส่วนตำบลนาดี | กันต์พงษ์ ภูหวล |
| ๒ | นายกุหลาบ ภูกิจเย็น | รองนายกองค์การบริหารส่วนตำบลนาดี | กุหลาบ ภูกิจเย็น |
| ๓ | นางสาวจีระนันท์ ภูงามเงิน | รองนายกองค์การบริหารส่วนตำบลนาดี | จีระนันท์ ภูงามเงิน |
| ๔ | นางมัทนียา ภูสมศรี | เลขานุการนายกองค์การบริหารส่วนตำบลนาดี | มัทนียา ภูสมศรี |
| ๕ | นางณัฏฐกฤตญา ภูโชคชัย | ปลัดองค์การบริหารส่วนตำบลนาดี | ณัฏฐกฤตญา ภูโชคชัย |
| ๖ | นายยุคนธร ภูโชคชัย | ผู้อำนวยการกองคลัง | ยุคนธร ภูโชคชัย |
| ๗ | นายนิพนธ์ กองคำ | ผู้อำนวยการกองช่าง | นิพนธ์ กองคำ |
| ๘ | พ.จ.ท.รังสันต์ ภูกองไชย | หัวหน้าสำนักปลัด | รังสันต์ ภูกองไชย |
| ๙ | นางเพลินพิศ ภูกิ่งเงิน | ผู้อำนวยการกองการศึกษา | เพลินพิศ ภูกิ่งเงิน |
| ๑๐ | นางพัชรินทร์ ภูงามเงิน | นักวิเคราะห์นโยบายและแผน | พัชรินทร์ ภูงามเงิน |
| ๑๑ | นางจันทร์เพ็ญ ทิวะสิงห์ | ผู้ช่วยเจ้าพนักงานธุรการ | จันทร์เพ็ญ ทิวะสิงห์ |

/เริ่มประชุมเวลา...

-๒-

**เริ่มประชุมเวลา -๐๙.๐๐ น.**

-ประธานในที่ประชุมจุดธูปเทียนบูชาพระรัตนตรัย

นางสาวแก้วสุดา แก้วโสม เมื่อครบองค์ประชุมแล้วขอเปิดการประชุมสภาองค์การบริหารส่วนตำบลนาดี สมัย

ประธานสภาฯ สามัญประจำปี สมัยที่ ๑ ประจำปี พ.ศ.๒๕๖๕ วันที่ ๑๕ มีนาคม ๒๕๖๕ และดำเนินการตามระเบียบวาระต่อไป

-ขอเชิญ เลขนานุการสภาองค์การบริหารส่วนตำบลนาดี อ่านประกาศสภาองค์การบริหารส่วนตำบลนาดี

นายเดชชัย ภูลายดอก -ประกาศสภาองค์การบริหารส่วนตำบลนาดี เรื่อง เรียกประชุมสภาองค์การบริหารส่วน

เลขานุการสภาฯ ตำบลนาดี สมัยสามัญ สมัยที่ ๑ ประจำปี พ.ศ.๒๕๖๕

ตามมาตรา ๕๓ แห่งพระราชบัญญัติสภาตำบล พ.ศ.๒๕๓๗ แก้ไขเพิ่มเติมถึงฉบับปัจจุบัน ประกอบกับ ข้อ ๑๑ (๓) ข้อ ๒๐ และข้อ ๒๔ แห่งระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.๒๕๔๗ แก้ไขเพิ่มเติมถึงปัจจุบัน และตามมติที่ประชุมสภาองค์การบริหารส่วนตำบลนาดีในการประชุมสภาองค์การบริหารส่วนตำบลนาดี ครั้งแรก เมื่อวันที่ ๓๐ ธันวาคม ๒๕๖๔ ได้กำหนดสมัยประชุมสมัยสามัญ สมัยที่ ๑ ประจำปี พ.ศ.๒๕๖๕ ในเดือนมีนาคม ๒๕๖๕ ระหว่างวันที่ ๑-๑๕ มีนาคม ๒๕๖๕ โดยมีกำหนดไม่เกิน ๑๕ วัน

องค์การบริหารส่วนตำบลนาดี จึงเรียกประชุมสภาองค์การบริหารส่วนตำบลนาดี สมัยสามัญ สมัยที่ ๑ ประจำปี พ.ศ ๒๕๖๕ ในระหว่างวันที่ ๑-๑๕ มีนาคม ๒๕๖๕ โดยมีกำหนดไม่เกิน ๑๕ วัน เวลา ๐๙.๐๐ น. เป็นต้นไป ณ ห้องประชุมสภาองค์การบริหารส่วนตำบลนาดี จึงประกาศให้ทราบโดยทั่วกัน ประกาศ ณ วันที่ ๒๔ เดือน กุมภาพันธ์ พ.ศ.๒๕๖๕ นางสาวแก้วสดุดา แก้วโสม ประธานสภาองค์การบริหารส่วนตำบลนาดี

**ระเบียบวาระที่ ๑ เรื่องที่ประธานจะแจ้งต่อที่ประชุม**

นางสาวแก้วสุดา แก้วโสม -เรื่องขอปลี่ยนแปลง เรื่องที่เสนอใหม่ ขอเปลี่ยนแปลงข้อ ๕.๒ เป็นการขอโอนงบ

ประธานสภาฯ ประมาณ หมวดค่าครุภัณฑ์ที่ดินและสิ่งก่อสร้างที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ เป็นอำนาจหน้าที่อนุมัติของสภาท้องถิ่น เป็นข้อ ๕.๒

ส่วนข้อ ๕.๓ เป็นเรื่องปรึกษาหารือการดำเนินงานตามอำนาจหน้าที่

**ระเบียบวาระที่ ๒** เรื่องรับรองรายงานการประชุม

-การประชุมสภาองค์การบริหารส่วนตำบลนาดี สมัยวิสามัญ สมัยที่ ๑ ประจำปี พ.ศ.๒๕๖๔ เมื่อวันที่ ๒ กุมภาพันธ์ พ.ศ.๒๕๖๕ ที่ผ่านมา ขอให้สมาชิกทุกท่านได้ตรวจสอบรายงานการประชุมครั้งที่แล้ว ซึ่ง ประธานสภาฯ เลขนุการสภาฯ และคณะกรรมการตรวจสอบรายงานการประชุม ได้ร่วมกัน ตรวจสอบรายงานการประชุมเรียบร้อยแล้ว และได้จัดส่งสำเนารายงานการประชุมให้แก่สมาชิกสภาองค์การบริหารส่วนตำบลนาดีนาดี ทุกท่านได้ตรวจทานก่อนแล้ว

-มีสมาชิกท่านใดจะแก้ไขเพิ่มเติม หรือให้คำเสนอแนะเพื่อให้เนื้อหาสาระการประชุมถูกต้องครบถ้วนสมบูรณ์ เชิญคะ

/ขอให้สมาชิก...

-๓-

-ขอให้สมาชิกทุกท่านได้ตรวจสอบ ชื่อ – สกุล ของท่าน ว่าถูกต้องหรือไม่ ตรวจสอบคำผิด คำถูก หรือมีการแก้ไขเปลี่ยนแปลงหรือไม่ คะ มีท่านใดจะแก้ไขหรือไม่

-หากไม่มีสมาชิกท่านใดแก้ไขเปลี่ยนแปลง ดิฉันขอมติที่ประชุมรับรองรายงานการประชุมสภาองค์การบริหารส่วนตำบลนาดี สมัยวิสามัญ สมัญที่ ๑ ประจำปี พ.ศ.๒๕๖๕ เมื่อวันที่ ๒ กุมภาพันธ์ ๒๕๖๕ สมาชิกท่านใดเห็นควรรับรองรายงานการประชุมครั้งที่แล้วโปรดยกมือค่ะ

**มติที่ประชุม -**มติเป็นเอกฉันท์ รับรองรายงานการประชุมสมัยวิสามัญ สมัญที่ ๑ ประจำปี พ.ศ.๒๕๖๕ เมื่อวันที่ ๒ กุมภาพันธ์ ๒๕๖๕

**ระเบียบวาระที่ ๓** กระทู้ถาม

-ไม่มี

**ระเบียบวาระที่ ๔** เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว

-ไม่มี

**ระเบียบวาระที่ ๕** เรื่องที่เสนอใหม่

นางสาวแก้วสุดา แก้วโสม **๕.๑ เรื่องการโอนเปลี่ยนแปลงคำชี้แจงงบประมาณรายจ่าย ประจำปี**

ประธานสภาฯ **งบประมาณ พ.ศ.๒๕๖๕ (ครุภัณฑ์คอมพิวเตอร์ กองช่าง)**

เรียนเชิญฝ่ายบริหารชี้แจงค่ะ

นายกันต์พงษ์ ภูหวล เรียน ท่านประธานสภาองค์การบริหารส่วนตำบลนาดี ที่เคารพ และสมาชิกสภาองค์การนายก อบต.นาดี บริหารส่วนตำบลนาดี ผู้ทรงเกียรติทุกท่าน

กระผม นายกันต์พงษ์ ภูหวล นายกองค์การบริหารส่วนตำบลนาดี ตามระเบียบวาระที่ ๕ (๕.๑) ตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ.๒๕๖๓ หมวด ๔ การโอนและการแก้ไขเปลี่ยนแปลงงบประมาณ ข้อ ๒๙ ซึ่งในการนี้เป็นการแก้ไขเปลี่ยนแปลงคำชี้แจงงบประมาณรายจ่ายในงบลงทุน ที่ทำให้ลักษณะ ปริมาณ คุณภาพเปลี่ยน สถานที่ก่อสร้าง ให้เป็นอำนาจอนุมัติของสภาท้องถิ่น กระผมนายกันต์พงษ์ ภูหวล มอบหมายให้ นางณัฏฐกฤตญา ภูโชคชัย ปลัดองค์การบริหารส่วนตำบลนาดี หรือ เจ้าหน้าที่งบประมาณ ได้ชี้แจงเพิ่มเติมต่อไปครับ

นางณัฏฐกฤตญา ภูโชคชัย เรียนท่านประธานสภาองค์การบริหารส่วนตำบลนาดี ที่เคารพ และท่านสมาชิกสภาองค์การบริหาร

ปลัด อบต.นาดี ส่วนตำลนาดี ทุกท่านตามที่ท่านนายกได้ชี้แจ้งแล้วนั้น ดิฉันขอเพิ่มเติมเกี่ยวกับรายละเอียดว่าเหตุใดจึง

ต้องขอเปลี่ยนแปลง ซึ่งในการนี้เป็นการเปลี่ยนแปลงคำชี้แจง ไม่ใช่การโอนงบประมาณ เนื่องจากยอด

งบประมาณในการจัดซื้อครุภัณฑ์คอมพิวเตอร์ บรรจุในข้อบัญญัติงบประมาณรายจ่ายประจำปี

งบประมาณพ.ศ.๒๕๖๕ แผนงานเคหะและชุมชน งบลงทุน ค่าครุภัณฑ์คอมพิวเตอร์ ตั้งจ่ายไว้ ๒๓,๐๐๐

บาท (สองหมื่นสามพันบาทถ้วน)

ซึ่งได้จัดทำร่างข้อบัญญัติงบประมาณรายจ่ายประจำปีงบประมาณ พ.ศ.๒๕๖๕

/ประมาณเดือน...

-๔-

ประมาณเดือนสิงหาคม พ.ศ.๒๕๖๔ โดยได้นำเกณฑ์ราคากลาง และคุณลักษณะพื้นฐานของ

ครุภัณฑ์คอมพิวเตอร์ ฉบับเดือน มีนาคม มากำหนดราคาต่อมาได้มีการเปลี่ยนแปลงประกาศจากกระทรวงไอซีที โดยประกาศมาตรฐานกำหนดราคากลางในเดือนธันวาคม พ.ศ.๒๕๖๔ ใหม่ จึงทำให้มาตรฐานครุภัณฑ์คอมพิวเตอร์ที่ตั้งจ่ายไว้ตามครุภัณฑ์คอมพิวเตอร์ฉบับเดือนมีนาคม ๒๕๖๒ ไม่สามารถดำเนินการจัดซื้อจัดจ้างได้ก่อนที่จะขออนุมัติต่อสภาองค์การบริหารส่วนตำบลนาดี เพื่อเปลี่ยนแปลงคำชี้แจงให้ถูกต้องตามระเบียบของกระทรวงไอซีที โดยใช้ประกาศประกาศมาตรฐานกำหนดราคากลางในเดือนธันวาคม พ.ศ.๒๕๖๔ โดยอาศัยระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. ๒๕๖๓ หมวด ๔ การโอนและการแก้ไขเปลี่ยนแปลงงบประมาณ ข้อ ๒๙ การแก้ไขเปลี่ยนแปลงคำชี้แจงงบปริมาณรายจ่ายในงบลงทุน ที่ทำให้ลักษณะประมาณคุณภาพเปลี่ยน หรือเปลี่ยนแปลงสถานที่ก่อสร้าง ให้เป็นอำนาจอนุมัติของสภาท้องถิ่น

ดังนั้น กองช่าง องค์การบริหารส่วนตำบลนาดี จึงขอเปลี่ยนแปลงคำชี้แจง

งบประมาณรายจ่ายในงบลงทุน ค่าครุณภัณฑ์คอมพิวเตอร์ดังนี้

**ข้อความเดิม**

เพื่อจ่ายเป็นค่าจัดซื้อเครื่องคอมพิวเตอร์สำหรับงานประมวลผล จอขนาดไม่น้อยกว่า ๑๙ นิ้ว จำนวน ๑ เครื่อง ๆ ละ ๒๓,๐๐๐ บาท ตามเกณฑ์ราคากลางและคุณลักษณะพื้นฐานของครุภัณฑ์คอมพิวเตอร์ ฉบับเดือนมีนาคม ๒๕๖๒

**ข้อความใหม่**

เพื่อจ่ายเป็นค่าจัดซื้อเครื่องคอมพิวเครื่องคอมพิวเตอร์สำหรับประมวลผล จอขนาดไม่น้อยกว่า ๑๙ นิ้ว จำนวน ๑ เครื่อง ๆ ละ ๒๓,๐๐๐ บาท ตามเกณฑ์ราคากลาง และคุณลักษณะพื้นฐานของครุภัณฑ์คอมพิวเตอร์ ฉบับเดือน ธันวาคม ๒๕๖๔

ความแตกต่าง ซึ่งจะเปรียบเทียบให้ทราบ คือเดิมมาตรฐานครุภัณฑ์ จะเป็นคุณลักษณะพื้นฐาน การเปลี่ยนแปลงดังนี้

-เดิมมีหน่วยประมวลผลกลาง (CPU) ไม่น้อยกว่า ๔ แกนหลัก ( ๔ Core) เปลี่ยนแปลงเป็น หน่วยประมวลผลกลาง (CPU) ไม่น้อยกว่า ๖ แกนหลัก ( ๖ Core) ซึ่งความแตกต่าง หน่วยประมวลผลกลาง (CPU) เพิ่มขึ้น

-เดิมหน่วยประมวลผลกลาง (CPU) มีหน่วยความจำแบบ Cache Memory ในระดับ Level เดียวกัน ขนาดไม่น้อยกว่า ๖ MB เปลี่ยนแปลงเป็น หน่วยประมวลผลกลาง (CPU) มีความจำแบบ Cache Memory ในระดับ Level เดียวกัน ขนาดไม่น้อยกว่า ๘ MB การเปลี่ยนแปลงคือเพิ่มจำนวน จาก ๖ MB เป็น ๘ MB

-เดิมหน่วยความจำหลัก (RAM) ชนิด DDR๔ หรือดีกว่า มีขนาดไม่น้อยกว่า ๔ GB เปลี่ยนแปลงเป็น หน่วยความจำหลัก (RAM) ชนิด DDR๔ หรือดีกว่า มีขนาดไม่น้อยกว่า ๘ GB การเปลี่ยนแปลงคือ เพิ่มหน่วยความจำหลัก (RAM) จาก ๔ GB เป็น ๘ GB

/เดิมหน่วยจัดเก็บ...

-๕-

-เดิมหน่วยจัดเก็บข้อมูล ชนิด SATA หรือดีกว่า ขนาดความจุไม่น้อยกว่า ๑ TB หรือ ชนิด Solid State Drive ขนาดความจุไม่น้อยกว่า ๑๒๐ GB จำนวน ๑ หน่วย เปลี่ยนแปลงเป็นหน่วยจัดเก็บข้อมูล ชนิด SATA หรือดีกว่า ขนาดความจุไม่น้อยกว่า ๑ TB หรือ ชนิด Solid State Drive ขนาดความจุไม่น้อยกว่า ๒๕๐ GB จำนวน ๑ หน่วย

การเปลี่ยนดังกล่าวข้างต้น เป็นการเพิ่มความเร็วของครุภัณฑ์คอมพิวเตอร์ แต่

ไม่มีการเปลี่ยนแปลงงบประมาณแต่อย่างใด จึงขอนำเรียนชี้แจงการเปลี่ยนแปลงมาตรฐานครุภัณฑ์คอมพิวเตอร์ ให้ที่ประชุมสภาองค์การบริหารส่วนตำบลนาดี ทราบตามที่ได้รับมอบหมายจากท่านนายกองค์การบริหารส่วนตำบลนาดี ค่ะ

นายกันต์พงษ์ ภูหวล ขอขอบคุณปลัดองค์การบริหารส่วนตำบลนาดี ที่ได้ชี้แจงเพิ่มเติมถึงข้อเปลี่ยนแปลง

นายก อบต.นาดี ครุภัณฑ์คอมพิวเตอร์ ซึ่งการเปลี่ยนแปลงดังกล่าวเป็นการเพิ่มความเร็ว เพื่อสะดวกรวดเร็วในการดำเนินงานด้านระบบอิเล็กทรอนิกส์ โดยไม่มีการเปลี่ยนแปลงงบประมาณแต่อย่างใด ซึ่งทำให้เราได้ของดีมีคุณภาพเพิ่มขึ้น จึงนำเรียนชี้แจงสมาชิกสภาองค์การบริหารส่วนตำบลนาดีนาดี เพื่อพิจารณาอนุมัติในการเปลี่ยนแปลงคำชี้แจงเพื่อดำเนินการจัดซื้อครุภัณฑ์คอมพิวเตอร์ได้ตามระเบียบฯ ต่อไป

นางสาวแก้วสุดา แก้วโสม -มีสมาชิกท่านใดสงสัย หรือสอบถามเพิ่มเติมเกี่ยวกับการขอแก้ไขเปลี่ยนแปลงการจัด

ประธานภาฯ ซื้อครุภัณฑ์คอมพิวเตอร์หรือไม่คะถ้าไม่มีขอมติในที่ประชุม สมาชิกท่านใดเห็นควรเปลี่ยน

แปลงคำชี้แจงงบประมาณรายจ่ายประจำปีงบประมาณ พ.ศ.๒๕๖๕ ได้ โปรดยกมือค่ะ

**มติที่ประชุม -**มติเป็นเอกฉันท์ อนุมัติให้เปลี่ยนแปลงคำชี้แจงการจัดซื้อครุภัณฑ์คอมพิวเตอร์ได้

นางสาวแก้วสุดา แก้วโสม ขอบคุณค่ะ

ประธานสภาฯ  **๕.๒ การโอนงบประมาณรายจ่ายหมวดค่าที่ดินและสิ่งก่อสร้างที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่นองค์การบริหารส่วนตำบลนาดี จึงขอโอนงบประมาณในหมวดครุภัณฑ์ ที่ดิน และสิ่งก่อสร้าง โดยการโอนไปตั้งจ่ายเป็นรายการใหม่** ดังนี้

-การขออนุมัติโอนงบประมาณรายจ่ายเพื่อจัดซื้อหม้อแปลงไฟฟ้าพร้อมติดตั้ง ขนาด ๕๐ KVA ประปาบ้านปอแดง หมู่ที่ ๑,๓ จากสำนักงานการไฟฟ้าส่วนภูมิภาค อำเภอยางตลาด ในส่วนของงบประมาณขอให้ฝ่ายบริหารเป็นผู้ชี้แจง ค่ะ

นายกันต์พงษ์ ภูหวล เรียนท่านประธานสภาฯ ที่เคารพ ท่านสมาชิกสภาองค์การบริหารส่วนตำบลนาดีนาดี และผู้อบต.นาดี ทรงเกียรติทุกท่าน ตามเอกสารข้อ ๕.๒ คือตามระเบียบกระทรวงมหาดไทยว่าด้วยวิธีงบ

ประมาณองค์กรปกครองท้องถิ่น พ.ศ.๒๕๖๓ หมวดทที่ ๔ การโอนและการแก้ไขเปลี่ยนแปลงงบประมาณ สืบเนื่องจากประปาหมู่ที่ ๑,๓ บ้านปอแดง ตำบลนาดี หม้อแปลงไฟฟ้าระเบิด ซึ่งได้สอบถามเพื่อขอความช่วยเหลือไปทางการไฟฟ้าส่วนภูมิภาคจังหวัดกาฬสินธุ์ (สาขายางตลาด)

/โดยได้รับคำตอบ...

-๖-

โดยได้รับคำตอบจากการไฟฟ้าส่วนภูมิภาคจังหวัดกาฬสินธุ์ (สาขายางตลาด) ว่าเป็นทรัพย์สินขององค์การบริหารส่วนตำบลนาดี และอยู่ในความดูแลของหน่วยงานของท่าน เริ่มตั้งแต่การได้รับการถ่ายโอน ซึ่งเป็นประปาขนาดใหญ่ โดยความเข้าใจในเบี้องต้นเข้าใจว่าเป็นความรับผิดชอบของการไฟฟ้าส่วนภูมิภาค (สาขายางตลาด)

และได้สอบถามทางการไฟฟ้าส่วนภูมิภาคจังหวัดกาฬสินธุ์ (สาขายางตลาด)

เกี่ยวกับหม้อแปลงดังกล่าวฯ โดยได้รับคำแนะนำให้ซื้อใหม่ หรือ เช่า ซึ่งการเช่าเป็นหม้อ

แปลงเก่า และให้ตั้งจ่ายเป็นรายเดือนในข้อบัญญัติงบประมาณรายจ่ายประจำปี ส่วนหม้อ

แปลงดังกล่าวได้ใช้งานมาไม่น้อยกว่า ๑๐ ปี แล้ว หากตั้งจ่ายเป็นรายเดือน ๆ ละ ๒,๖๐๐ บาท ใช้ระยะเวลา ๑๐ ปี ก็จะใช้งบประมาณจำนวนมาก ทำให้ไม่มีความคุ้มค่าในการงานใช้ ต่องบประมาณที่เสียไป หากซื้อใหม่ ราคาประมาณ ๒๑๔,๑๐๓.๗๙ บาท รวมค่าติดตั้ง ซึ่งขณะนี้ประชาชนได้รับความเดือดร้อน บางครัวเรือนยังไม่ได้รับการให้บริการน้ำประปา เนื่องจากปริมาณน้ำไม่เพียงพอ ต้องอาศัยน้ำจาก หมู่บ้านใกล้เคียงเพื่อใช้อุปโภค บริโภค จึงขอนำเรียนสภาองค์การบริการส่วนตำบลนาดี เพื่อขออนุมัติโอนงบประมาณเพื่อจัดซื้อหม้อแปลงดังกล่าว จึงขอมอบให้ ปลัดองค์การบริหารส่วนตำบลนาดี /เจ้าหน้าที่งบประมาณเป็นผู้ชี้แจงเกียวกับการโอนงบประมาณในครั้งนี้ ขอเรียนเชิญครับ

นางณัฏฐกฤตญา ภูโชคชัย เรียนท่านประธานสภาฯ ที่เคารพ และสมาชิกสภาองค์การบริหารส่วนตำบลนาดีทุกท่าน

ปลัด อบต.นาดี จากเหตุการณ์หม้อแปลงไฟฟ้าระเบิดครั้งนี้ หม้อแปลงดังกล่าวฯ ได้มีการใช้งานไม่น้อยกว่า ๑๐ ปี

ซึ่งคณะผู้บริหารได้ประชุมปรึกษาหารือเพื่อเลือกแก้ปัญหาโดยการเช่าหรือซื้อ ซึ่ง ผอ.กองช่าง

ได้สอบถามไปยังการไฟฟ้าส่วนภูมิภาคจังหวัดกาฬสินธุ์ (สาขายางตลาด) ซึ่งได้พิจารณาร่วมกันแล้ว

การเช่าไม่คุ้มค่ากับงบประมาณที่เสี่ยไป ซึ่งการเช่ามีค่ารื้อถอนเป็นจำนวนเงินขั้นต่ำ ๓๐,๐๐๐ บาท ซึ่ง

เป็นหม้อแปลงเก่า จึงมีมติในที่ประชุมคณะผู้บริหารโดยการจัดซื้อหม้อแปลงไฟฟ้าใหม่ เป็นรายการตั้ง

จ่ายใหม่ ไม่มีในข้อบัญญัติ เป็นค่าครุภัณฑ์ซึ่งเป็นอำนาจของสภาองค์การบริหารส่วนตำบล อนุมัติ และ

ขณะนี้ได้บรรจุลงในแผนเรียบร้อยแล้ว ซี่งเป็นอำนาจของนายกองค์การบริหารส่วนตำบล ในการอนุมัติให้

บรรจุลงในแผนพัฒนาท้องถิ่น ๕ ปี พ.ศ.๒๕๖๑-๒๕๖๕ ข้อ ๒๒ เพราะมีความจำเป็นเร่งด่วน หากไม่รีบดำเนินการ ทำให้ประชาชนได้รับความเดือดร้อนในการใช้น้ำอุปโภค บริโภค ได้ ซึ่งในการจัดซื้อพร้อมติดตั้ง ขนาด ๕๐ KVA ระบบประปา บ้านปอแดง หมู่ที่ ๑,๓

**โดยขอโอนลดจาก**

แผนงานบริหารงานทั่วไป งานบริหารงานทั่วไป งบบุคลากร หมวดเงินเดือน (ฝ่ายการเมือง) ค่าตอบแทนประธานสภาฯ /รองประธานสภาฯ/สมาชิก/เลขานุการสภาองค์กรปกครองส่วนท้องถิ่น ตั้งไว้ ๑,๗๑๓,๖๐๐ บาท งบประมาณก่อนโอน ๙๔๘,๗๗๑.๗๘ บาท **โอน** ๒๑๔,๑๐๓.๗๙ บาท คงหลืองบประมาณหลังโอน ๗๓๔,๖๖๗.๙๙ บาท

/โอนเพิ่ม...

-๗-

**โอนเพิ่ม**

แผนงานเคหะและชุมชน งานบริหารงานทั่วไปเกี่ยวกับเคหะและชุมชน งบลงทุน ค่าจัดซื้อหม้อแปลงไฟฟ้าพร้อมติดตั้ง ขนาด ๕๐ KVA ประปาบ้านปอแดง หมู่ที่ ๑,๓ งบประมาณ ๒๑๔,๑๐๓.๗๙ บาท

ซึ่งการโอนลดงบประมาณหมวดดังกล่าว ไม่มีผลกระทบต่อค่าตอบแทนท่านแต่อย่างใด เนื่องจากได้ตั้งข้อบัญญัติงบประมาณในหมวด ค่าตอบแทนสมาชิกตั้งจ่ายไว้ ๑๘ คน แต่จ่ายจริงเพียง ๙ คน จึงนำเรียนเพื่อโปรดทราบ ขอขอบคุณค่ะ

นายกันต์พงษ์ ภูหวล ขออนุญาต เพิ่มเติมกรณีดังกล่าวฯ ซึ่งเป็นการโอดลดของงานบริหารทั่วไป ตามที่ท่าน

นายก อบต.นาดี ปลัดได้แจ้งไปแล้วนั้น ไม่มีผลกระทบต่อค่าตอบแทนของท่านสมาชิกแต่อย่างใด ซึ่งได้ตั้ง

จ่ายไว้ตามระเบียบการเลือกตั้งเดิม หมู่บ้านละ ๒ คน จำนวน ๙ หมู่บ้าน ๑๘ ท่าน แต่ปัจจุบันมีการเลือกตั้งหมู่บ้านละ ๑ ท่าน ๙ หมู่บ้าน ๙ คน โดยโอนเพิ่มไปยังแผนงานเคหะและชุมชน งานบริหารงานทั่วไปเกี่ยวกับเคหะและชุมชน งบลงทุน ค่าจัดซื้อหม้อแปลงไฟฟ้าพร้อมติดตั้ง ขนาด ๕๐ KVA ประปาบ้านปอแดง หมู่ที่ ๑,๓ งบประมาณ ๒๑๔,๑๐๓.๗๙ บาท ซึ่งเป็นอำนาจของสภาองค์การบริหารส่วนตำบล จึงขอความกรุณาพิจารณาอนุมัติในการโอนงบประมาณครั้งนี้ การโอนลดครั้งนี้เพื่อเป็นการจัดซื้อครุภัณฑ์เพื่อแก้ไขปัญหาให้แก่ประชาชนในพื้นที่ ขอบคุณครับ

นางสาวแก้วสุดา แก้วโสม มีสมาชิกท่านใดสงสัย ตามที่ท่านนายก และท่านปลัดได้ชี้แจงหรือไม่ มีท่านใดจะประธานสภาฯ สอบถามหรือไม่ เชิญค่ะ

นายคาน โทนาพันธ์ เรียน ท่านประธานสภาฯ และผู้เข้าร่วมประชุมทุกท่าน ตามที่ท่านได้กล่าวมาและได้ชี้แจง

ส.อบต.หมู่ที่ ๑ เกี่ยวกับการจัดซื้อหม้อแปลงไฟฟ้าใหม่นั้น กระผมคิดว่าเป็นผลดีต่อประชาชนบ้านปอแดง

หมู่ที่ ๑,๓ เป็นอย่างยิ่ง หากเป็นไปได้สำหรับหมู่ อื่น ๆ ขอให้มีการตั้งงบประมาณในการ

ซ่อมแซมบำรุงรักษาในแต่ละหมู่ ไว้เป็นประจำทุกปี จะเป็นผลดีต่อหน่วยงานและชาวบ้าน

เป็นอย่างยิ่งครับ จึงขอแนะนำให้มีการจัดตั้งงบประมาณในการซ่อมแซมบำรุงรักษาในแต่

ละหมู่ ได้หรือไม่ครับ ขอขอบคุณครับ

นางสาวแก้วสุดา แก้วโสม ตามที่ ท่านคาน โทนาพันธ์ หมายถึงว่า ประปา หมู่ที่ ๑,๓ หมู่ ๒,๔ และหมู่ที่ ๕ ใช้รวม

ประธานสภาฯกันหรือค่ะ

นายคาน โทนาพันธ์ ไม่ครับ กระผมมีความประสงค์จะให้ตั้งงบประมาณในการซ่อมบำรุงในแต่ละปี ของแต่ละ

ส.อบต.หมู่ที่ ๑ หมู่บ้านจะได้หรือไม่ เพราะจะได้ทราบว่าแต่ละแห่งเราใช้งบประมาณในการซ่อมแซมเป็น

จำนวนเท่าไหร่ หากอุปกรณ์ชำรุด

นางสาวแก้วสุดา แก้วโสม ขอเชิญฝ่ายบริหารชี้แจงคะ

ประธานสภาฯ

/นายกันต์พงษ์...

-๘-

นายกันต์พงษ์ ภูหวล เรียนท่านประธานสภาฯ ที่เคารพ ท่านสมาชิกผู้ทรงเกียรติทุกท่าน

นายก อบต.นาดี ขอบคุณท่านคาน โทนาพันธ์ สมาชิกหมู่ที่ ๑ เป็นอย่างสูงครับ ขอนำเรียนชี้แจงเกี่ยวกับคำถามการให้ตั้งงบประมาณในการซ่อมแซมระบบประปาทุกหมู่นั้น

กระผมขอเรียนว่า ปัจจุบันได้มีการตั้งข้อบัญญัติงบประมาณรายจ่ายประจำปี พ.ศ.๒๕๖๕ หมวด ค่าซ่อมแซมบำรุงรักษาไว้เรียบร้อยแล้ว และมีการตั้งไว้เป็นประจำทุกปี ซึ่งขณะนี้ มีระบบประปาหลายหมู่บ้าน หากงบประมาณในการซ่อมแซมบำรุงรักษาไม่เพียงพอ สามารถโอนเพิ่มเพื่อซ่อมแซมได้ทันทีครับ ขอขอบคุณที่ให้ความห่วงใยพี่น้องประชาชน หากมีการชำรุด เราจะดำเนินการซ่อมแซมให้ทันทีครับ

นางสาวแก้วสุดา แก้วโสม -มีสมาชิกท่านใดจะเพิ่มเติมหรือไม่คะ เชิญค่ะ

ประธานสภาฯ

นายทศพล การเลิศ เรียนท่านประธานสภาฯ ท่านสมาชิกฯ ผู้มีเกียรติทุกท่าน ท่านนายก และหัวหน้าส่วนทุก

ส.อบต.หมู่ที่ ๒ ส่วน และผู้เข้าร่วมประชุมทุกท่านครับ

ตามที่ท่านได้ชี้แจงเกี่ยวกับการให้บริการน้ำประปา ตามที่ท่านสมาชิกสภาองค์การบริหารส่วนตำบลนาดีนาดี หมู่ที่ ๑ ได้กล่าวไว้ สิ่งใดที่จะบกพร่อง เช่น มอเตอร์ หรือหม้อแปลง กระผมเห็นว่าสมควรที่จะซื้อใหม่ไว้สำรองทุกหมู่บ้านที่มีการใช้น้ำประปา หากฉุกเฉินสามารถนำมาใช้ได้ เพื่อบริการประชาชนอย่างต่อเนื่อง ขอบคุณครับ

นายกันต์พงษ์ ภูหวล ขอขอบคุณ ท่านสมาชิกสภาองค์การบริหารส่วนตำบลนาดีนาดี หมู่ที่ ๒ ที่ให้คำแนะนำ ถือได้

นายก อบต.นาดี ว่าเป็นการแนะนำที่ดีอย่างยิ่ง ทางคณะผู้บริหารจะดำเนินการให้เพื่อความสะดวก

รวดเร็ว และให้บริการในด้านน้ำอุปโภค บริโภค แก่ประชาชนในเขตพื้นที่อย่างเต็มที่ครับ

ส่วนเรื่องการจัดซื้อไว้สำรองในแต่ละหมู่ได้บรรจุในการประชุมคณะผู้บริหารเรียบร้อย

แล้วจะเร่งดำเนินการให้เร็วที่สุดเพื่อป้องกันและแก้ปัญหาการผลิตน้ำประปาเพื่อให้บริการแก่ประชาชนครับ ขอบคุณครับ

นางสาวแก้วสุดา แก้วโสม -มีสมาชิกท่านใดจะเพิ่มเติมอีกหรือไม่ค่ะ หากไม่มีก็จะขอมติในครั้งนี้ค่ะ

ประธานสภาฯ สมาชิกท่านใดเห็นควรโอนงบประมาณค่าจัดซื้อหม้อแปลงไฟฟ้าพร้อมติดตั้ง ขนาด ๕๐ ๕๐ KVA ประปาบ้านปอแดง หมู่ที่ ๑,๓ จากสำนักงานการไฟฟ้าส่วนภูมิภาคจังหวัดกาฬสินธุ์ (สาขายางตลาด) งบประมาณ ๒๑๔,๑๐๓.๗๙ บาท โปรดยกมือคะ

มติที่ประชุม -มติยกมือเห็นชอบเป็นเอกฉันท์ อนุมัติให้โอนงบประมาณจัดซื้อหม้อแปลงไฟฟ้าพร้อมติดตั้ง

นางสาวแก้วสุดา แก้วโสม -ขอบคุณคะ

ประธานสภาฯ **๕.๓ การปรึกษาหารือการดำเนินงานตามอำนาจหน้าที่**

ขอเชิญด้านฝ่ายบริหารค่ะ

/นายกันต์พงษ์...

-๙-

นายกันต์พงษ์ ภูหวล เรียนท่านประธานสภาฯ ที่เคารพ ท่านสมาชิกสภาฯ ผู้ทรงเกียรติทุกท่าน

นายก อบต.นาดี ๕.๓ การปรึกษาหารือการดำเนินงานตามอำนาจหน้าที่

ในการประชุมสมัยสามัญ กระผมขออนุญาตถามความคิดเห็นจากท่านสมาชิก

สภาองค์การบริหารส่วนตำบลนาดี ว่า การดำเนินงาน การบริหารงาน หรือในเรื่องต่าง ๆ

ท่านจะเสนอแนะ แนะนำ ตามระเบียบ คือจะแนะนำ เกียวกับการบริหารงาน หรือจะให้ดำเนินการอย่างไร โดยถามความคิดเห็นจากท่านสมาชิกผู้ทรงเกียรติทุกท่าน ขอเชิญท่านปลัดได้ชี้แจงเพิ่มเติมเกี่นยวกับการขอความเห็นการแนะนำจากท่านสมาชิกสภาองค์การบริหารส่วนตำบลนาดีนาดี ขอเรียนเชิญครับ

นางณัฏฐกฤตญา ภูโชคชัย -ขออนุญาต ท่านประธานสภาฯ ท่านสมาชิกสภาฯ และผู้เข้าร่วมประชุม ทุกท่าน

ปลัด อบต.นาดี ในด้านการบริหารงานภายในองค์การบริหารส่วนตำบลนาดี จะมีอยู่ทั้งสิ้น ๔ กอง และจะ

เชื่อมโยงกับนโยบายของท่านนายกที่ท่านได้แถลงไปเมื่อวันที่ ๒ กุมภาพันธ์ พ.ศ.๒๕๖๕ นั้น ว่าแนวทางจะดำเนินการอย่างไร ซึ่งจะมีอยู่หลายด้าน หากท่านเห็นว่าส่วนใดเราจะเพิ่มเติม หรือว่าด้านใดที่เป็นด้านสำคัญในการบริหารงาน ท่านสามารถที่จะแนะนำได้ ซึ่งขณะนี้ โรคระบาดโควิดก็ได้ประกาศเป็นโรคประจำถิ่นแล้ว และขณะนี้ก็มีประเพณีหลายประเพณี เช่น ฮีดสิบสองคลองสิบสี่ บุญเดือนสี่ สามารถดำเนินการได้ ที่กำลังจะมีขึ้นคือ งานประเพณีสงกรานต์ ปัจจุบันสถานการณ์การเงินโดยทั่วไป อาจจะพบปัญหา แต่สถานการณ์การเงินขององค์การบริหารส่วนตำบลนาดี ยังไม่พบปัญหาด้านการเงิน ในที่นี้ เช่น ค่าตอบแทนสมาชิก เงินเดือนพนักงาน รวมทั้งลูกจ้าง จ้างเหมาบริการ เราไม่เคยพบปัญหาการค้างจ่าย แสดงให้เห็นว่าสถานะทางการคลังมีประสิทธิภาพ เรารักษาสถานภาพได้ดี ซึ่งจุดแข็งของเราคือเรามีศูนย์โอท็อปต่าง ๆ ในการจำหน่ายสินค้า แต่ก็เนื่องจากสถานการณ์โควิด ทำให้การรวมกลุ่มเงียบไป แต่ถ้ามีการนำมาพัฒนา ซึ่งตำบลเรามีสตรีจำนวนมาก ซึ่งท่านรองจีระนันท์ ภูงามเงิน ก็เป็นประธานกลุ่มสตรีระดับจังหวัด เราน่าจะนำมาพัฒนาได้ระดับหนึ่ง กลุ่มต่าง ๆ ที่องค์การบริหารส่วนตำบลให้การสนับสนุน ท่านสามารถนำไปต่อยอดได้ ท่านสมาชิกท่านใดหากเห็นว่าด้านใดเรายังขาดการพัฒนา หรือต้องการที่จะเติมเต็มก็ปรึกษาหารือได้ว่าจะให้ดำเนินการอย่างไร หรือหากท่านไม่สะดวกแนะนำ สามารถพบท่านนายกได้เป็นการส่วนตัว ซึ่งบางครั้งขณะนี้ท่านอาจจะยังคิดไม่ออก ก็เสนอต่อท่านนายกได้ภายหลังคะ แล้วจะพิจารณาในการดำเนินการตามที่ท่านเสนออีกครั้ง ซึ่งการดำเนินงานต่าง ๆ ต้องอยู่ภายใต้ระเบียบ กฎหมาย ซึ่งท่านนายกก็มีนโยบายในการให้ทุกท่านเข้ารับการอบรม เนื่องจากท่านเข้ามารับตำแหน่งใหม่ ถือว่าไปแลกเปลี่ยนประสบการณ์ เรียนรู้ ซึ่งบางท่านก็มีประสบการณ์อยู่แล้วถือว่าไปเพิ่มประสบการณ์เพิ่มขึ้นอีก ซึ่งขณะนี้ดูเหตุการณ์โควิดว่าจะเพิ่มความรุนแรงขึ้น หรือจะลดลง ส่วนทางด้านงบประมาณที่ดูแลอยู่จะเตรียมงบประมาณให้หากไม่พอก็จะดำเนินการโอนงบประมาณให้ในการอบรม ซึ่งจะยึดระเบียบเป็นหลัก หากมีข้อสงสัยสอบถามเพิ่มเติมได้ ขอบคุณค่ะ

/นายกันต์พงษ์...

-๑๐-

นายกันต์พงษ์ ภูหวล เรียนท่านประธานสภาฯ และท่านสมาชิกสภาฯ ผู้ทรงเกียรติทุกท่าน

นายก อบต.นาดี ตามที่ท่านปลัดได้ชี้แจงแนวทางโครงการเข้าอบรมกระผมกำลังพิจารณา ขอความกรุณา

ขอความอนุเคราะห์ ท่านเข้าร่วมอบรมเพื่อเพิ่มประสิทธิภาพ ประสบการณ์ จะได้ทราบระเบียบ ข้อกฎหมาย มากขึ้น เพราะบางท่านก็เข้ามารับตำแหน่งใหม่ บางท่านก็เคยเข้ารับตำแหน่งแล้วหลายสมัย ซึ่งการพิจารณาการดำเนินการต่าง ๆ ต้องอยู่ภายใต้กฎหมาย ระเบียบ ข้อบังคับ จึงสามารถดำเนินการได้

ส่วนเรื่องการปรึกษาหารือเกี่ยวกับการดำเนินงาน ที่จะแนะนำ หรือเสนอแนะ หาก

ท่านยังคิดไม่ได้ขณะนี้ ตามที่ท่านปลัดได้แจ้ง หากท่านสะดวกวันไหน เวลาใดสามารถเข้าพบกระผมเป็น

การส่วนตัวได้ทุกเวลา ขอบคุณครับ

นางสาวแก้วสุดา แก้วโสม -มีสมาชิกท่านใดจะปรึกษาหารือเรืองใดหรือไม่คะ หากไม่มีขอข้ามไปวาระที่ ๖

ประธานสภาฯ เรื่องอื่น ๆ คะ

**ระเบียบวาระที่ ๖** **เรื่องอื่น ๆ**

นางสาวแก้วสุดา แก้วโสม เชิญทางด้านฝ่ายบริหาร

ประธานสภาฯ

นายกันต์พงษ์ ภูหวล เรียนประธานสภาฯ ที่เคารพ และท่านสมาชิกสภาฯ ผู้ทรงเกียรติทุกท่าน

นายก อบต.นาดี ระเบียบวาระที่ ๖ เรื่องอื่น ๆ

กระผมขอความร่วมมือไปยังท่านสมาชิกทุกท่านช่วยเป็นตัวแทนในการสอดส่องดูแลพี่น้อง ประชาชน ที่ได้รับความเดือดร้อนในพื้นที่ของท่าน รับฟังและช่วยแก้ปัญหาให้กับประชาชน โดยหากพบปัญหาความเดือนร้อนของประชาชนในด้านต่าง ๆ ให้ท่านเขียนคำร้องเป็นลายลักษณ์อักษร ซึ่งทางองค์การบริหารส่วนตำบลนาดี ได้มีแบบฟร์อมคำร้องต่าง ๆ ไว้ให้ท่านได้กรอกข้อมูล ปัญหาต่าง ๆ พร้อมลงลายมือชื่อไว้เรียบร้อยแล้ว ส่งให้ทางองค์การบริหารส่วนตำบลนาดี เสนอเพื่อพิจารณาให้การช่วยเหลือเป็นลำดับไป เช่น เรื่องร่องน้ำ ถนน น้ำท่วมขัง โดยจะแจ้งให้กองช่างออกสำรวจพื้นที่ ที่ได้รับความเดือดร้อน และเร่งดำเนินการตามลำดับความเดือดร้อนต่อไป ขอบคุณครับ

นางสาวแก้วสุดา แก้วโสม -มีสมาชิกท่านใดจะเพิ่มเติม หรือไม่คะ เชิญคะ

ประธานสภาฯ

นายทศพล การเลิศ เรียน ท่านประธานสภาฯ สมาชิกผู้ทรงเกียรติทุกท่าน หัวหน้าส่วนและผู้เข้าร่วม

ส.อบต.หมู่ที่ ๒ ประชุมทุกท่าน

/ตามที่ท่านนายกฯ...

-๑๑-

ตามที่ท่านนายกฯ ได้แจ้ง แถลงไป ซึ่งเข้าข่ายหน้า ๕ ข้อ ๑.๓ เกี่ยวกับไฟฟ้า จึงขอเรียนสอบถามท่านนายกฯ เนื่องจากชาวบ้านได้รับความเดือดร้อนจากไฟฟ้าแสงสว่างไม่เพียงพอ ทางเข้าบ้าน กระผมจึงแจ้งกับชาวบ้านว่าหากกระผมได้เข้าร่วมประชุมสภาฯ จะนำเรียนต่อท่านนายกฯ เพื่อแก้ปัญหาให้ในคราวต่อไป ซึ่งวันนี้กระผมจึงมีโอกาสขอสอบถามและขอให้การช่วยเหลือต่อไปครับ

นายกันต์พงษ์ ภูหวล เรียนท่านประธานสภาฯ และท่านสมาชิกผู้ทรงเกียรติทุกท่าน

นายก อบต.นาดี ตามที่ท่านสมาชิกองค์การบริหารส่วนตำบลนาดี หมู่ที่ ๒ ได้ชี้แจงและสอบถามการขอความช่วยเหลือไฟฟ้าแสงสว่าง ให้ท่านทำหนังสือเข้ามาว่า จุดใด

ที่พบปัญหาแสงสว่างไม่เพียงพอ มีความประสงค์ให้องค์การบริหารส่วนตำบลนาดี เข้าไปแก้ปัญหาให้ ก็ให้ทำเรื่องเข้ามากรอกแบบฟร์อมขอความช่วยเหลือ ณ กองช่าง องค์การบริหารส่วนตำบลนาดี เพื่อจะได้พิจารณา แจ้งกองช่างออกไปสำรวจและให้การช่วยเหลือต่อไป ส่วนการดำเนินการในแต่ละจุดหากมีปัญหาด้านงบประมาณในการช่วยเหลือก็จะตรวจสอบว่าเป็นอำนาจของฝ่ายใดในการพิจารณาอนุมัติงบประมาณในการดำเนินงาน หากเป็นงบกลางก็เป็นอำนาจของนายก หากเกียวกับที่ดินและสิ่งก่อสร้างก็เป็นอำนาจของสภาฯ ในการอนุมัติ ก็ขอให้ท่านสมาชิกทุกท่านเข้าใจ เกี่ยวกับการขออนุมัติงบประมาณต่าง ๆ ส่วนสมาชิกท่านใดที่ทำเรื่องเข้ามาแล้ว กระผมจะรีบดำเนินการให้แน่นอนครับขอบคุณครับ

นางสาวแก้วสุดา แก้วโสม เชิญท่านเลขานุการสภาฯ

นายก อบต.นาดี

นายเดชชัย ภูลายดอก เรียนท่านประธานสภาฯ ที่เคารพ ท่านนายก ท่านปลัด และสมาชิกสภาฯ ผู้ทรงเลขานุการสภาฯ เกียรติ ทุกท่าน

กระผม นายเดชชัย ภูลายดอก สมาชิกสภาองค์การบริหารส่วนตำบลนาดี

นาดี หมูที่ ๗ สืบเนื่องจากเมื่อวันที่ ๑ ที่ผ่านมาเกิดปัญหาอัคคีภัย หมู่ที่ ๗ เรื่อง

สำคัญที่จะขอความช่วยเหลือ คือ

1. ด้านป้องกันและบรรเทาสาธารณภัย เกี่ยวกับรถดับเพลิง
2. ด้านสาธารณสุข เกียวกับเรื่องออกซิเจน ของ รพ.สต.มีจำนวน ๔ เครื่อง ซึ่งไม่เพียงพอต่อคนไข้

ขอบคุณครับ

นายกันต์พงษ์ ภูหวล ขอบคุณท่านสมาชิกสภาองค์การบริหารส่วนตำบลนาดี หมู่ที่ ๗

นายก อบต.นาดี กรณีปัญหาอัคคีภัย หรือไฟไหม้ ราษฎรบ้านหลุ่มข้าวหมู่ที่ ๗ นั้น

องค์การบริหารส่วนตำบลนนาดี ได้ให้การช่วยเหลือตามระเบียบในเบื้องต้น เป็นจำนวนเงิน ๗๔,๐๐๐ บาท โดยประมาณ และบ้านข้างเคียงเป็นที่เรียบร้อยแล้ว ตามที่ท่าน

/สมาชิกสภา....

-๑๑-

สมาชิกสภาองค์การบริหารส่วนตำบลนาดีนาดี หมู่ที่ ๗ เสนอให้มีรถดับเพลิง ซึ่งเราเล่งเห็นปัญหาของประชาชนในด้านนี้ และขณะนี้กำลังวางแผนในการดำเนินการเพื่อ จัดซื้อรถดับเพลิง ซึ่งจะบรรจุเข้าในข้อบัญญัติงบประมาณรายจ่ายประจำปี พ.ศ.๒๕๖๖ ซึ่งหากได้บรรจุในข้อบัญญัติแล้วก็จะรีบดำเนินการจัดซื้อทันทีเพื่อแก้ไขปัญหาความเดือดร้อนให้แก่ประชาชนอย่างรวดเร็ว หรือหากมีแนวทางใดที่จะดำเนินการให้จัดซื้อได้เร็วก็จะพิจารณาหาแนวทางในการจัดซื้อให้เร็วที่สุด ขอบคุณครับ

นางสาวแก้วสุดา แก้วโสม - มีสมาชิกท่านใด จะเพิ่มเติมหรือไม่คะ

ประธานสภาฯ หากสมาชิกท่านมีปัญหา แจ้งความเดือดร้อนเข้ามา เพื่อจะได้แก้ไขปัญหาความเดือดร้อนให้แก่ราษฎรในพื้นที่ของท่าน มีหรือไม่คะ ท่านปลัดมีเรื่องใดเพิ่มเติมอีกหรือไม่ หากไม่มีข้อสงสัยหรือเพิ่มเติม ขอปิดประชุมคะ

ปิดประชุมเวลา ๑๒.๐๐ น

(ลงชื่อ) เดชชัย ภูลายดอก ผู้จดรายงานการประชุมสภาองค์การบริหารส่วนตำบลนาดี

(นายเดชชัย ภูลายดอก)

เลขานุการสภาองค์การบิรหาร่สวนตำบลนาดี

(ลงชื่อ) แก้วสุดา แก้วโสม ผู้ตรวจรายงานการประชุมสภาองค์การบริหารส่วนตำบลนาดี

(นางสาวแก้วสุดา แก้วโสม)

ประธานสภาองค์การบริหารส่วนตำบลนาดี

(ลงชื่อ) คาน โทนาพันธ์ ประธานกรรมการตรวจรายงานการประชุม

(นายคาน โทนาพันธ์)

สมาชิกสภาองค์การบริหารส่วนตำบลนาดีนาดี หมู่ที่ ๑

(ลงชื่อ) สุภาวดี ภูเวียง กรรมการตรวจรายงานการประชุม

(นางสุภาวดี ภูเวียง)

สมาชิกสภาองค์การบริหารส่วนตำบลนาดีนาดี หมู่ที่ ๔

(ลงชื่อ) ชานิสา บุญเต็ม กรรมการตรวจรายงานการประชุม

(นางชานิสา บุญเต็ม)

สมาชิกสภาองค์การบริหารส่วนตำบลนาดีาดี หมู่ที่ ๘